Smedstua holdeplass

Smedstua holdeplass var en trikkeholdeplass på Simensbråtenlinja i Oslo, en sidelinje fra Ekebergbanen. Linja og holdeplassen var i drift fra 1931 til 1967. Holdeplassen besto av plattformer og skiltsøyle. Banen var enkeltsporet på strekningen.

Smedstua holdeplass lå der banen krysset Ekebergveien på Ekebergsletta, med plattform for trafikk fra byen vest for veien, plattform for trafikk mot byen på østsiden av veien. Det bodde få folk i området, og trafikkgrunnlaget var tynt.

Holdeplassen ble hovedsakelig betjent av en pendelvogn, såkalt «kipp» ned til Jomfrubråten. Der var det omstigning til selve Ekebergbanen. I rushtider kjørte imidlertid vognene hele strekket til og fra sentrum.Side 15. Nils Carl Aspenberg: Trikker og forstadsbaner i Oslo, Baneforlaget (1994) ISBN 82-91448-03-5.

Referanser

 Eksterne lenker 

Kategori:Ekeberg
Kategori:Nedlagte trikkeholdeplasser i Oslo
Kategori:Jernbanestasjoner åpnet i 1931
Kategori:Jernbanestasjoner nedlagt i 1967